open-index/open-wikipedia-markdown huggingface dataset:
Talófitas

As **talófitas** son organismos pluricelulares, tradicionalmente considerados como plantas, e caracterizados por non teren diferenciación celular en raíz, caules e follas, senón que teñen un corpo vexetativo pouco diferenciado denominado talo.

Constitúen un grupo polifilético (non proveñen dun devanceiro común inmediato, senón de varios) de organismos que tradicionalmente se describiron como *plantas inferiores*. Formaban parte  duna extinta división do reino vexetal, os *Thalophyta* (ou *Talobionta*) que inclúen as algas, os fungos, os liques e os briófitos. Algúns autores engádenlle as bacterias e, ás veces, tamén os *Myxomycophyta*.

Denomínanse ás veces "plantas talosas", en oposición ás plantas vasculares. No século XIX (1836), Stephan Ladislaus Endlicher (botánico austríaco) separou o reino vexetal (equivalente ao *Regnum Plantae*) en talófitas e cormófitos (plantas vasculares). As talófitas coñecéronse tamén como *Thallogenes*, segundo John Lindley, botánico inglés do século XIX. Así mesmo, os *Cormophyta* tamén son coñecidos como *Cormogenes* segundo o sistema de Lindely.

As súas características xerais comúns son:
* non presentan órganos diferenciados;
* presentan gran diversidade de formas e tamaños;
* encóntranse na auga, no solo e no corpo de plantas e animais;
* algúns presentan clorofila (polo que son autótrofos: algas, liques e briófitos), e outros (fungos), non (son heterótrofos).
* a reprodución pode ser sexual ou asexual;

Son talófitas as algas (pertencentes hoxe ao reino dos protoctistas, os fungos (actualmente non clasificados como vexetais ou plantas, senón como constituíntes dun reino propio, denominado *Regnum Fungi* ou reino dos fungos, os liques (relacións simbióticas entre algas e fungos) e os briófitos. Estes últimos, máis evolucionados, en vez de raíz, *cuale e follas das plantas *superiores*, presentan rizoides, cauloides e filoides, que son estruturas semellantes a aquelas, pero sen diferenciación en tecidos, e por iso considérase que están nunha posición intermedia entre talófitas e cormófitos.

## Véxase tamén 
### Outros artigos
* Algas
* Briófitas
* Cormo (esporófito)
* Cormófito
* Fungos
* Lique
* Talo (talófitas)
Sir Tor

**Sir Tor** é un dos Cabaleiros da Táboa Redonda que aparece nas lendas artúricas e na Materia de Bretaña.

Nos primeiros nomeamentos que se fai do cabaleiro, o pai de Sir Tor é o rei Ars ou Aries, pero no *Ciclo da Pos-Vulgata* e na obra de Thomas Malory, *Le Morte Darthur* dise que ese home é o seu pai adoptivo mentres que o seu pai biolóxico é o Rei Pellinore. Nestas versións, é irmán de Sir Aglovale, Sir Lamorak, Sir Dornar, Sir Perceval e de Dindrane. 

Sir Tor nace cando Pellinore se deita coa súa nai case pola forza, e esta se casa con Aries pouco despois; aquí Aries non é un rei, senón un pastor. Tor e os seus doce medios-irmáns tamén se fan pastores, pero Tor soña con ser un cabaleiro. Finalmente, os seus pais lévano á Corte do Rei Artur, e Artur converte ó rapaz nun dos seus cabaleiros. Máis tarde, Merlín revela a Tor o seu auténtico parentesco e Pellinore acolle ó seu fillo; acollida pola que nin Aries nin a súa muller semellan ofendidos.

Sir Tor distínguese durante o festín da voda do Rei Artur e Xenevra cando decide levar a cabo a busca para recuperar a un sabuxo branco que entrara na corte. Segundo Malory, Tor e o seu irmán Aglovale atópanse entre os cabaleiros que cargaron para defender a execución de Xenevra e ámbolos dous morren cando Lanzarote e os seus homes rescatan á raíña.

## Véxase tamén 
### Outros artigos 
* Cabaleiros da Táboa Redonda
* Rei Artur
Nestor Carbonell

**Nestor Gastón Carbonell**, nado o 1 de decembro de 1967 en Nova York, é un actor estadounidense coñecido por interpretar a Richard Alpert na serie de televisión americana *Lost* e ó alcalde Anthony Garcia nos filmes *Batman empeza* e *O cabaleiro escuro*.

## Filmografía 
## Véxase tamén 
### Ligazóns externas 
* Ficha na IMDb
Pura Rodríguez Álvarez

**Pura Rodríguez Álvarez**, nada en 1966, é unha política galega do PPdeG.

## Traxectoria
Entre 1999 e 2007 foi Tenente de Alcalde do concello de Gomesende polo PPdeG. Despois dalgúns conflitos co alcalde Radigundo Castro creou un partido independente co que se fixo coa alcaldía nas eleccións municipais de 2007 apoiada polo BNG e o PSdeG-PSOE. Foi presidenta do Grupo de Desenvolvemento Rural GDR-16. Nas municipais de 2011 volveu presentarse encabezando a lista do PPdeG e obtivo a maioría absoluta.

## Notas
## Véxase tamén
### Outros artigos
*Eleccións municipais en Gomesende
Gulosa

200px|miniatura|Molécula de β-D-Gulopiranosa.
200 px|miniatura|Fórmula lineal.
A **gulosa** é un monosacárido de seis carbonos (hexosa) cun grupo aldehido (aldosa), polo que pertence ao grupo das aldohexosas. Na natureza é un azucre raro, que foi atopado nalgunhas arqueas, bacterias e eucariotas . Existe tamén en xaropes. É soluble en auga e algo soluble en metanol. Nin o isómero D nin o L poden ser fermentados polos lévedos.A oxidación da D-gulosa por un ácido forte, como o ácido nítrico orixina o ácido glicárico.

## Isómeros 
A gulosa é un epímero no carbono 3 da galactosa.

Existen os enantiómeros D e L, que teñen o OH do último carbono asimétrico situado respectivamente á dereita ou á esquerda. Porén, o D desvía o plano da luz polarizada á esquerda e o L á dereita, polo que se denominan D(-)-gulosa e L(+)-gulosa.

En disolución acuosa a 27&nbsp;°C a forma tautómera predominante da D-gulosa é ß-D-gulopiranosa (81%).

## Notas 
## Véxase tamén 
### Outros artigos 
* Hexosa.
* Aldosa.
O Forte, Boqueixón, Boqueixón

**O Forte** é un lugar da parroquia de Boqueixón no concello coruñés de Boqueixón, na Comarca de Santiago. Segundo o padrón municipal (INE 2013) ten 117 habitantes (57 homes e 60 mulleres).
## Situación
Localízase xunto á estrada AC-960. Este lugar é a capital do concello, e acolle diversos servizos como a casa consistorial, o centro de saúde, o CPI Antonio Orza Couto ou o campo de fútbol.
## Notas 
## Lugares e parroquias 
### Lugares de Boqueixón 
### Parroquias de Boqueixón
A Eirexe, Boqueixón, Boqueixón

**A Eirexe** é un lugar da parroquia de Boqueixón no concello coruñés de Boqueixón, na Comarca de Santiago. Segundo o padrón municipal (INE 2013) ten 71 habitantes (32 homes e 39 mulleres).

## Toponimia 
O topónimo **A Eirexe** (do latín , o lugar da igrexa) débese á presenza no lugar da igrexa de San Vicente de Boqueixón.

## Lugares e parroquias 
### Lugares de Boqueixón 
### Parroquias de Boqueixón 
## Notas
Ardesende

O topónimo **Ardesende** pode referirse a:

;En Galiza
***Ardesende**, lugar da parroquia de Codeso, no concello de Boqueixón;
***Ardesende**, lugar da parroquia de Covas, no concello de San Cristovo de Cea.
Alosa

: *Para o xénero de peixes do mesmo nome, véxase Alosa*

200 px|miniatura|dereita|Fórmula lineal.
A **alosa** é un monosacárido de seis carbonos (hexosa) cun grupo aldehido (aldosa), polo que pertence ao grupo das aldohexosas. É un monosacárido pouco común, que foi illado do arbusto africano *Protea rubropilosa*. É soluble en auga e practicamente insoluble en metanol.

## Isómeros 
A alosa é un epímero no carbono 3 da glicosa.
En disolución acuosa a forma tautómera predominante é a β-D-alopiranosa (70%).

## Notas
Clube Sport Marítimo

O **Clube Sport Marítimo**, comunmente coñecido como **Marítimo**, é un club de fútbol portugués da cidade de Funchal. Fundouse o 20 de setembro de 1910 e compite na Primeira Liga. Xoga os seus partidos no Estádio dos Barreiros, con capacidade para 8.922 espectadores.

## Xogadores 
:*Categoría principal: Xogadores do CS Marítimo.*

## Palmarés
***Copa de Portugal (1)**: 1925–26.

## Véxase tamén 
### Ligazóns externas 
*Páxina oficial do club
Sporting Clube Olhanense

O **Sporting Clube Olhanense**, comunmente coñecido como **Olhanense**, é un club de fútbol portugués da cidade de Olhão. Fundouse en 1912 e compite na Segunda Liga. Xoga os seus partidos no Estádio José Arcanjo, con capacidade para 10.000 espectadores.

## Véxase tamén 
### Ligazóns externas 
*Páxina oficial do club
Rio Ave Futebol Clube

O **Rio Ave Futebol Clube**, comunmente coñecido como **Rio Ave**, é un club de fútbol portugués da cidade de Vila do Conde. Fundouse en 1939 e compite na Primeira Liga. Xoga os seus partidos no Estádio dos Arcos, con capacidade para 12.815 espectadores.

## Palmarés 
***Liga de Honra (4)**: 1980–81, 1985–86, 1995–96, 2002–03.

## Véxase tamén 
### Ligazóns externas 
*Páxina oficial do club
Naveen Andrews

**Naveen William Sidney Andrews**, nado o 17 de xaneiro de 1969 en Lambeth, é un actor inglés-americano. É coñecido polo seu papel de Kip no filme *The English Patient* e de Sayid Jarrah na serie de televisión americana *Lost*.

## Filmografía 
* *London Kills Me* (1991) como Bike
* *Wild West* (1992) como Zaf
* *Double Vision* (1992) como Jimmy
* *The Buddha of Suburbia* (1993) como Karim Amir
* *The Peacock Spring* (1996) como Ravi Battacharya
* *Kama Sutra: A Tale of Love* (1996) como Raj Singh
* *O paciente inglés* (1996) como Kip
* *True Love and Chaos* (1997) como Hanif
* *My Own Country* (1998) como Doutor Abraham Verghese
* *Bombay Boys* (1998) como Krishna
* *Mighty Joe Young* (1998) como Pindi
* *Drowning on Dry Land* (1999) como Darshan
* *A Question of Faith* (2000) como William
* *The Chippendales Murder* (2000) como Steve Banerjee
* *The Beast* como Tamir Naipaul (1 episodio, 2001)
* *Rollerball* (2002) como Sanjay
* *Future Tense* (2003) como Miles Gupta
* *Easy* (2003) como John Kalicharan
* *Bride & Prejudice* (2004) como Balraj
* *The Ten Commandments* (2006) como Menerith
* *Provoked: A True Story* (2006) como Deepak Ahluwalia
* *Grindhouse* (2007) como Abby
* *A estraña que hai en ti* (2007) como David Kirmani
* *Animals* (2008/I) como Vic
* *Law & Order: Special Victims Unit* como Detective Ash Ramsey (1 episodio, 2010)
* *Lost* como Sayid Jarrah (114 episodios, 2004–2010)
* *Rise of an Exile* como Atticus Benedict (2012)
* *Sinbad* como Lord Akbari (2012)

## Véxase tamén 
### Ligazóns externas 
* Ficha na IMDb
Estádio José Alvalade

O **Estádio José Alvalade** é un estadio de fútbol portugués localizado en Lisboa, con capacidade para 50.049 espectadores. Serve de localía ao Sporting de Lisboa.

## Eurocopa 2004 
### Partidos 
O Estádio José Alvalade albergou durante o campionato cinco encontros: tres encontros da fase de grupos, un de cuartos de final e unha semifinal. Os partidos foron os seguintes:

## Véxase tamén 
### Ligazóns externas 
* História dos Estádios
Estádio do Mar

O **Estádio do Mar** é un estadio multiúsos portugués localizado en Matosinhos, con capacidade para 9.730 espectadores. Serve de localía ao Leixões Sport Club.

## Notas 
## Véxase tamén
### Ligazóns externas
*Datos do estadio na páxina do Leixões
Atlético Clube de Portugal

O **Atlético Clube de Portugal** é un club de fútbol portugués da cidade de Lisboa. Fundouse en 1942 e compite no Campeonato Nacional. O club formouse pola unión de dous clubs, o **Carcavelinhos Football Clube** e o **União Foot-ball Lisboa**.

## Xogadores 
:*Categoría principal: Xogadores do Atlético Clube de Portugal.*

## Palmarés 
;Atlético
* **Primeira Liga**: 3º posto - 1943–44, 1949–50.
* **Copa de Portugal**: Finalista - 1945–46, 1948–49.

;Carcavelinhos
* **Primeira Liga**: 4º posto - 1937–38.
* **Copa de Portugal**: **Campión** - 1927–28.

;União de Lisboa
* **Primeira Liga**: 6º posto - 1934–35
* **Copa de Portugal**: Finalista - 1928–29.

## Véxase tamén 
### Ligazóns externas 
* Páxina oficial do club
Estádio do Clube Desportivo das Aves

O **Estádio do Clube Desportivo das Aves** é un estadio multiúsos portugués localizado en Vila das Aves, con capacidade para 6.230 espectadores. Serve de localía ao Desportivo das Aves.

## Véxase tamén 
### Ligazóns externas 
*Páxina oficial do Desportivo das Aves
Clube Desportivo das Aves

O **Clube Desportivo das Aves**, coñecido como **Desportivo das Aves** ou simplemente **Aves**, é un club de fútbol portugués da cidade de Vila das Aves. Fundouse o 12 de novembro de 1930 e compite na Segunda Liga. Xoga de local no Estádio do Clube Desportivo das Aves, con capacidade para 10.250 espectadores.

## Véxase tamén 
### Ligazóns externas 
*Páxina oficial do club
Estádio da Madeira

O **Estádio da Madeira**, anteriormente chamado **Estadio Eng. Rui Alves** e informalmente chamado **Estádio da Choupana**, é un estadio multiúsos portugués localizado en Funchal, con capacidade para 5.200 espectadores. Serve de localía ao Nacional.

## Véxase tamén
### Ligazóns externas
*Datos do estadio na páxina do Nacional
Super 8 (filme)

***Super 8*** é un filme estadounidense de ficción científica dirixido por J. J. Abrams que se estreou no 2011.

## Sinopse 
Ano 1979 nunha pequena vila de Ohio. Joe Lamb (Joel Courtney) é un rapaz que perdeu á súa nai nun tráxico accidente e que vive co seu pai policía (Kyle Chandler). Comezado o verán, mentres roda unha película de zombis en Super 8 cos seus amigos, Joe olla como unha camioneta bate contra un tren de mercadorías, provocando o seu descarrilamento e un terrible accidente. A partir dese momento cousas estrañas e inexplicábeis comezan a ocorrer na vila.

## Personaxes 
* Joel Courtney como Joseph "Joe" Lamb
* Elle Fanning como Alice "Allie" Dainard
* Kyle Chandler como Jackson "Jack" Lamb
* Ron Eldard como Louis Dainard
* Noah Emmerich como Coronel Nelec
* Bruce Greenwood como "Cooper"
* David Gallagher como Donny
* Riley Griffiths como Charles Kaznyk
* Amanda Michalka como Jennifer "Jen" Kaznyk
* Michael Hitchcock como Deputy Rosko
* Ryan Lee como Cary
* Gabriel Basso como Martin
* Caitriona Balfe como Elizabeth Lamb
* Joel McKinnon Miller como Mr. Kaznyk
* Zach Mills como Preston 
* Remy Thorne como Jorge Brooks
* Glynn Turman como Doutor Thomas Woodward
* Dan Castellaneta como Izzy

## Notas 
## Véxase tamén 
### Ligazóns externas 
* Web oficial 
* Ficha en Filmaffinity 
* Ficha na IMDb
Bruce Almighty

***Bruce Almighty*** é unha comedia estadounidense dirixida por Tom Shadyac que foi estreada no 2003. Está protagonizada por Jim Carrey, Jennifer Aniston e Morgan Freeman.

## Sinopse 
Tras pasar o peor día da súa vida, o xornalista de televisión Bruce Nolan desafía a Deus reprochándolle o mal que está administrando o mundo. Deus acepta o reto, outórgalle tódolos seus poderes anímao a facelo mellor que El.

## Personaxes 
* Jim Carrey como Bruce Nolan
* Morgan Freeman como Deus
* Jennifer Aniston como Grace Connelly
* Lisa Ann Walter como Debbie Connelly
* Philip Baker Hall como Jack Baylor
* Steve Carell como Evan Baxter
* Catherine Bell como Susan Ortega
* Sally Kirkland como Anita Mann
* Nora Dunn como Ally Loman
* Eddie Jemison como Bobby
* Tony Bennett como El mesmo
* Madeline Lovejoy como Zoe
* Micah Stephen Williams como Rapaz en bicicleta

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Sporting Clube da Covilhã

O **Sporting Clube da Covilhã**, coñecido como **Sporting da Covilhã**, é un club de fútbol portugués da cidade de Covilhã. Fundouse en 1923 e compite na Segunda Liga. Xoga de local no Complexo Desportivo da Covilhã, con capacidade para 3.000 espectadores.

## Véxase tamén
### Ligazóns externas
*Páxina oficial do club
Na maleta

***Na maleta*** é unha novela de Xurxo Borrazás, publicada por Sotelo Blanco en 2000. Recibiu o Premio Antón Losada Diéguez de creación literaria en 2001.

## Trama 
Pepe é un home parado que vive en Vigo coa súa nai. Mantén unha relación de parella con Carme, a súa curmá. Os dous son procedentes de Carballo, fillos de dúas irmás. Pepe é orfo de pai, e Carme é filla de pai descoñecido.

Ela é destinada a traballar en Navia de Suarna. El apúntase nunha ETT e é chamado para facer traballos de seguimento a outras persoas. Cobra en diñeiro negro e sen contrato laboral, pero non pregunta polos motivos. Os encargos son do máis estraño.

Un día Pepe atopa unha maleta con 78 millóns de pesetas. Bule cara a xunto Carme para contarllo, pero de camiño ten un accidente de tráfico logo de coller o coche bébedo. Uns paisanos intentan roubarlle o maletín, pero escapa e chega a Navia co coche esnaquizado. Pepe ten a sensación de que está a ser perseguido e vixiado. A parella marcha cara á Coruña sen saber que facer. Pepe soña que está co seu avó e que desapareceu a metade da aldea onde naceu.

En Muros embebédanse e deciden regresar cara a Vigo. Teñen proxectos para gastar os cartos do maletín e ilusión na vida en parella. Pensan en mercar un piso e montar unha taberna.

As nais de Pepe e Carme falan por teléfono, e a nai dela dille á nai del que o pai de Carme fora o seu home, que a violara poucos días antes de concibilo a el. De feito, Carme é uns días maior ca Pepe.

Chegan a Vigo. A nai de Pepe dille que estivo un señor preguntando por el. Aos poucos días, a súa nai morre. Pepe soña coa súa nai morta. Cara ao final da trama, os personaxes xa mortos comezan a interactuar con Pepe e Carme, ben mediante os soños ou mediante unha especie de telepatía. Tanto pode ser unha boa relación, con consellos, como unha mala, con discusións.

Tralo cambio de ano, Pepe e Carme deciden mudar de vida e comezar a gastar os cartos. Van á feira de Valença do Minho, e alí dinlles que os billetes son falsos. Carme deprímese e regresa á escola. Pepe decide desfacer os billetes e retomar a vida cotiá. Volve á axencia onde traballa, e danlle un teléfono móbil. Finalmente decide rematar con todo e atracar ou prenderlle lume á axencia.

## Narración 
A novela está narrada en terceira persoa. Non se utilizan guións para marcar os diálogos.

### Espazo 
Amais de diversos barrios da cidade de Vigo (Teis, Coruxo, Coia...), a acción transcorre en lugares do leste da provincia de Lugo (Navia de Suarna ou Folgoso do Courel), e do noroeste da provincia da Coruña (Cee, Muros, Carballo).

### Tempo 
A acción transcorre entre setembro de 1999 e comezos de 2000, se ben hai numerosas analepses á infancia dos personaxes principais.

### Personaxes 
* Pepe, parado de 39 anos;
* Carme, mestra de 39 anos;
* Luísa, nai de Pepe;
* Carme, nai de Carme e irmá da anterior;
* Roxelio, pai de Pepe e Carme;
* O avó de Pepe e Carme;
Taro (illa)

**Taro** é unha pequena illa das Illas Salomón con 440 habitantes (1999), capital da provincia de Choiseul e atópase na Baía de Choiseul fronte á costa noroeste.

Na illa de Taro atópase o aeroporto da Baía de Choiseul, empregado por Solomon Airlines.

## Notas 
## Véxase tamén 
### Bibliografía 
### Outros artigos 
### Ligazóns externas
Zhengzhou

**Zhengzhou** (en chinés 郑州市) é a capital e a cidade máis grande da provincia de Henan, República Popular da China. Localizada na marxe sur do río Amarelo, esta cidade-prefectura ocupa unha área de 7.507&nbsp;km² e, segundo o censo de 2010, conta cunha poboación de 8.626.505 habitantes. É unha das oito capitais antigas da China.
## Notas
## Véxase tamén
Gizo

**Gizo** é unha cidade das Illas Salomón, no sur do océano Pacífico. Atópase na illa de Ghizo, no grupo das Illas Nova Xeorxia. É a capital da provincia Occidental.

A cidade contaba no 2019 con máis de  7,177 habitantes, sendo das cidade máis importante do país. Está comunicada coas outras illas a través dun pequeno aeroporto dotado dunha pista asfaltada.

Gizo foi a base usada por Robert Ballard para rodar os seus documentais para National Geographic.

O 2 de abril de 2007, Gizo e outras illas do país sufriron os efectos dun tsunami causado por un terremoto de magnitude 8,1 na escala Richter.[miniatura|Arquipélago das [Illas Nova Xeorxia|centro]]

## Véxase tamén
*Información sobre Gizo
Count Five

**Count Five** foi unha banda estadounidense de garage rock dos anos 60 procedente de San Jose, California, e coñecida polo seu sinxelo "Psychotic Reaction".

## Traxectoria 
O grupo formárono en 1964 John "Mouse" Michalski (guitarra) e Kenn Ellner (harmónica, voces), dous amigos do instituto que anteriormente tocaran en grupos de curta vida. Despois de tocar pouco tempo co nome The Squires, e tras varios cambios na formación, naceu The Count Five. Roy Chaney encargaríase do baixo, John "Sean" Byrne da guitarra rítmica e as voces e Craig "Butch" Atkinson da batería. Count Five gañou fama polo seu costume de vestir con capas ao estilo de Drácula nos seus directos.

"Psychotic Reaction", unha pedra angular do garage rock, foi inicialmente ideada por Byrne, sendo refinada polo grupo e converténdose no punto culminante das súas actuacións ao vivo. A canción estaba influenciada polo estilo de músicos contemporáneos como The Standells e The Yardbirds. Os seus membros foron rexeitados por varios selos ata que finalmente asinaron coa discográfica dos Ánxeles Double Shot Records. "Psychotic Reaction" foi lanzada como sinxelo, acadando o número 5 nas listas estadounidenses a finais de 1966. A banda seguiu durante un ano máis, pero caeu no esquecemento cando o seu *hit* desapareceu da memoria do público. Outro revés para a súa potencial carreira foi a decisión dos cinco membros (que tiñan entre 17 e 19 anos) de comezar carreiras universitarias.

Cara 1969, The Count Five separouse, pero a súa memoria foi inmortalizada nun ensaio publicado en 1972 polo xornalista de rock Lester Bangs, titulado *Psychotic Reactions and Carburetor Dung*. No mesmo, Bangs acredítalle á banda a edición de varios álbums, *Carburetor Dung*, *Cartesian Jetstream*, *Ancient Lace and Wrought-Iron Railings* e *Snowflakes Falling On the International Dateline*. Porén, ningún destes álbum realmente existiu, salvo na imaxinación de Bangs.

The Count Five reuniuse só unha vez, cando realizaron un concerto en 1987 nun club de Santa Clara, California chamado One Step Beyond. Esta actuación sería editada baixo o título *Psychotic Reaction Live*.

A canción "Psychotic Reaction" pode ser escoitada nunha das primeiras escenas da película de Wim Wenders *Alice in the Cities* (1974).

Craig Atkinson morreo o 13 de outubro de 1998 e John "Sean" Byrne o 15 de decembro do 2008. Roy Chaney formou unha nova banda nos anos 90 chamada The Count (con Byrne e o batería Rocco Astrella, que chegara a tocar no final da carreira orixinal do grupo). The Count lanzou o seu álbum de estrea, ''Can't Sleep'', no ano 2002.

## Discografía
Provincias das Illas Salomón

miniatura|dereita|400px|Provincias das Illas Salomón en 1989
miniatura|dereita|400px|Provincias das Illas Salomón, numeradas en orde alfabética
As **Provincias das Illas Salomón** actuais son nove, e constitúen a división territorial das Illas Salomón. A capital do país, Honiara, na illa de Guadalcanal, non se inclúe dentro de ningunha provincia.

## Historia 
Durante o protectorado británico había 12 distritos administrativos: Choiseul, Eastern Solomons, Gizo, Guadalcanal, Lord Howe, Malaita, Nggela e Savo, Rennell e Bellona, Santa Cruz, Shortlands, Sikaiana (Stewart) e Ysabel e Cape Marsh. A capital era Tulagi.

Despois da segunda guerra mundial, reorganízase en catro distritos, Central, Occidental, Oriental e Malalaita. Estes distritos dividíronse en consellos. A capital trasladouse a Honiara e esta foi a organización territorial que tiñan as Illas Salomón no momento da súa independencia en 1978.

En 1981 reorganízase a administración territorial en sete provincias: o distrito Central deu nas provincias Central, Isabel e Guadalcanal; o distrito Oriental deu nas provincias de Makira e Temotu; e os distritos Occidental e Malalaita tornaranse en provincias ficando igual. En 1983 os 22 quilómetros cadrados da capital, Honiara, sácanse de Guadalcanal e créase o Territorio da capital, ao mesmo tempo que a cidade mantiña a capitalidade da provinica de Guadalcanal.

En 1995, Choiseul convértese en provincia, a partir dunha parte da provincia Occidental, e Rennell e Bellona sepárase da provincia Central, e deste xeito chégase ao número 9 actual.

## Provincias 
(1) excluíndo o Territorio da capital, Honiara
Provincia de Guadalcanal

A **Provincia de Guadalcanal** é unha das nove provincias das Illas Salomón, consistente na illa de Guadalcanal sen incluír o Territorio da Capital. Posúe 5.358&nbsp;km² que son maiormente selva. O seu nome deullo Pedro de Ortega Valencia, que naceu na vila de Guadalcanal en Sevilla, España. A capital das Illas Salomón, a súa maior cidade, Honiara, áchanse na illa, mais, desde xullo de 1983, está separada administrativamente como Territorio Capital, cunha superficie de 22&nbsp;km², e non forma parte da provincia. A poboación da illa (incluíndo Honiara) é de 161.197 habitantes (2021). Honiara é a capital provincial. o clima é de selva tropical. A elevación estimada do terreo sobre o nivel do mar é de 447 m..

## Segunda guerra mundial
A illa converteuse no escenario da importante Campaña de Guadalcanal durante a segunda guerra mundial. A Oficina de Eliminación e Redución de Armas na Oficina de Asuntos Político-Militares do Departamento de Estado estableceu un programa de adestramento para a eliminación de artefactos explosivos. Desfíxose de xeito seguro de centos de artigos de UXO e formou persoal policial para responder ás chamadas de EOD nas zonas moi poboadas da illa.

## Divisións administrativas
A provincia de Guadalcanal está subdividida nos seguintes barrios (os números de poboación proceden do censo de 2009):

* **Provincia de Guadalcanal (93.613)**
**Saghalu (6,429)
**Tandai (14,995)
**Malango (10,532)
**Paripao (3,068)
**Aola (4,065)
**Savulei (3,003)
**Tangarare (3,118)
**Wanderer Bay (3,448)
**Duidui (3,190)
**Vatukulau (1,833)
**Talise (1,716)
**Avuavu (2,262)
**Moli (3,696)
**Tetekanji (1,111)
**Birao (3,159)
**Valasi (1,459)
**Kolokarako (1,418)
**Longgu (3,767)
**Tasimboko Oriental(7,438)
**Vulolo (4,429)
**Ghaobata Occidental (4,962)
**Ghaobata Oriental (4,515)

## Notas
;Referencias

## Véxase tamén
### Ligazóns externas
Francois Pienaar

**Francois Pienaar**, nado o 2 de xaneiro de 1967 en Vereeniging (Suráfrica), é un xogador de rugby retirado, que xogaba na posición de 3ª liña. En 1995 acadou a vitoria na Copa do Mundo de Rugby como capitán da Selección de rugby de Suráfrica. En 2005 foi incluído no *International Rugby Hall of Fame*.
## Traxectoria 
Entre 1989 e 1996 defendeu as cores de Transvaal na Currie Cup, acadando os campionatos de 1993 e 1994. En 1996 deixou Suráfrica e marchou a xogar á Premiership inglesa no equipo dos Saracens, conxunto co cal xogou ata o ano 2000, acadando un título na ''Tetley's Bitter'' Cup en 1998, ano no que tamén foi subcampión da Premiership.

Como xogador internacional, debutou en 1993 cos Springboks, e xogou o seu último encontro en 1996. Disputou 29 encontros coa súa selección, todos eles como capitán, sendo memorable a súa participación no Mundial de 1995. Na final recibiu o trofeo Webb Ellis de mans de Nelson Mandela, nun simbólico acto que representaba a unidade nacional entre brancos e negros na Suráfrica post Apartheid.

Actualmente adícase a comentar encontros de rugby nas retransmisións da canle deportiva inglesa ITV Sport. 

## Véxase tamén 
### Outros artigos 
* Selección de rugby de Suráfrica
* Golden Lions
* Saracens F.C.
* Copa do Mundo de Rugby 1995
* Invictus
### Ligazóns externas 
* Francois Piennar en SARugby.co.za 
* Francois Pienaar en Sporting-Heroes.net
Hipócrates (homónimos)

O termo **Hipócrates** pode referirse a:
***Hipócrates de Cos** (século V a. C. - século IV a. C.), médico grego da illa de Cos, considerado o pai da medicina moderna.
***Hipócrates de Quíos**, matemático grego do século V a. C.
***Hipócrates (xeneral)** (c. 459—424 a. C., estratego ateniense.
***Hipócrates de Gela**, († 491 a. C.), tirano da antiga cidade siciliana de Gela, que gobernou do 498 ao 491 a. C.
***Hipócrates de Siracusa**, (tirano de Siracusa do 214 ao 212 a. C. co seu irman Epícides.
A abella Maia

é unha serie de televisión de anime producida por Zuiyo Enterprise (hoxe: Nippon Animation) no Xapón. A serie consta de 52 episodios e a súa estrea foi na canle xaponesa TV Asahi no 1975. Baseado no libro do escritor alemán Waldemar Bonsels, publicado en 1912, que acadou grande sona durante a Segunda Guerra mundial. A serie de anime volveuse sumamente popular en Europa e foi retransmitida numerosas veces en diversos países e linguas en todo o mundo dende a súa estrea.

Unha segunda serie d'*A abella Maia*, 新みつばちマーヤの冒険 *Shin Mitsubachi Māya no Bōken* (*As novas aventuras da abella Maia*), foi co-producida no 1979 por Wako Productions e mais Apollo Film Wien. Estreouse primeiro en Alemaña na canle ZDF, en setembro do 1979 ata setembro do 1980. Esta segunda serie doutros 52 episodios, non foi moi popular e non se estreu no Xapón ata outubro do 1982, na canle tv Osaka. Dez episodios desta serie foron engadidos ós 45 episodios da orixinal para a emisión dos EUA, transmitindo en total en Nickelodeon 55 episodios  nos EUA.

En Galicia a súa estrea en galego chegou o 19 de setembro do 2011, emitida na tvG2 da man do Xabarín Club.

## Sinopse 
A historia céntrase nas aventuras de Maia, unha pequena abella inqueda, aventureira e preguntona, así como da forma que ten de se desenvolver nunha contorna infestada de todo tipo de insectos e demais bechos. Maia é enviada pola abella raíña a buscar pole para a súa colmea. Nesa tarefa, Maia, canda ó seu inseparable amigo Willi o abáboro, descobre un mundo novo ó seu redor e establece amizade con numerosas criaturas do bosque como o saltón Flip, araña Tecla, a mosca Puck, o escaravello Kurt ou o rato Alexandro.

## Dobraxe 
## Novos episodios 
Co gaio do cen aniversario a cadea ZDF ten anunciada a estrea de 78 novos episodios rodados en 3D.

## Notas 
## Véxase tamén 
### Outros artigos 
*Anime
*A abella Maia (serie de televisión de 2012)

### Ligazóns externas 
* 
* *A abella Maia* en Anime News Network
Clube Desportivo Trofense

O **Clube Desportivo Trofense**, coñecido como **Trofense**, é un club de fútbol portugués da cidade de Trofa. Fundouse en 1930 e compite no Campeonato Nacional de Seniores. Xoga de local no Estádio do Clube Desportivo Trofense, con capacidade para 5.000 espectadores.

## Palmarés
***Liga de Honra (1)**: 2007–08
***Segunda Divisão (1)**: 2005–06

## Véxase tamén 
### Ligazóns externas 
*Páxina oficial do club
Condado de Fenosa

O **condado de Fenosa** é un título nobiliario galego, creado en 1955 por Francisco Franco.

## Historia 
En 1955 o xefe do estado español instaurou o título de conde de Fenosa para recompensar o empresario coruñés Pedro Barrié de la Maza. Este foi o seu primeiro titular.

Ao falecer este sen descendencia directa en 1971, o título pasou a súa muller, Carmela Arias Díaz de Rábago. Cando esta faleceu en 2009 o título quedou vacante temporalmente. Porén, a Asociación pola Recuperación da Memoria Histórica solicitou a anulación do título por ser creado e concedido inicialmente durante o franquismo. En 2011 o sobriño da antiga condesa, Xosé María Arias herdou o título.

### Titulares 
* 1955-1971. Pedro Barrié de la Maza.
* 1971-2009. Carmela Arias.
* 2011-2023. Xosé María Arias.

## Notas
Tigoa

**Tigoa** é unha localidade das Illas Salomón, situadas no sur do océano Pacífico. A localidade atópase no atol de Rennell, e é capital da provincia de Rennell e Bellona. Ten uns 200 habitantes.
Buala

**Buala** é unha poboación das Illas Salomón, no sur do océano Pacífico, situada na Illa de Santa Isabel, a maior do país. É a capital da provincia de Isabel. Ten unha poboación dun 2.700 habitantes (2008).
Auki

**Auki** é unha cidade das Illas Salomón. É a capital provincial da illa de Malaita. Sitúase na costa noroeste da illa. Hai voos diarios, como tamén traxectos regulares en barco, que conectan a cidade coa capital do país, Honiara, na illa de Guadalcanal. A súa poboación estimada no 2010 era de 6 811 habitantes.

O parlamentario electo nas eleccións de 2006 pola circunscrición Auki-Langalanga foi o ex primeiro ministro Bartholomew Ulufa'alu, falecido o 25 de maio de 2007.

## Notas
Kirakira

**Kirakira** é a capital provincial de Makira-Ulawa, nas Illas Salomón. Atópase na costa setentrional de Makira (antigamente San Cristóbal), a illa máis grande e principal da provincia. A súa poboación estimada no 2013 era de 2.461 habitantes.

## Notas
Lata, Illas Salomón

**Lata** é a capital da provincia de Temotu, das Illas Salomón. Atópanse no noroeste da illa de Nendö, nas Illas Santa Cruz. En 2007 tiña 553 habitantes.

Posúe un pequeno aeroporto desde onde se realizan voos a Makira e Honiara. O transporte marítimo é irregular.
Joaquín Arias Díaz de Rábago

**Joaquín Arias Díaz de Rábago**, nado en Santiago de Compostela o 1 de novembro de 1916 e finado na Coruña o 29 de maio de 2007, foi un rexistrador da propiedade e empresario galego.

## Traxectoria 
Fillo de Vicente Arias de la Maza. Na súa mocidade trasladouse co seu pai e a súa familia a Barcelona, onde estudou bacharelato e onde posteriormente se licenciou en dereito na Universidade de Barcelona. Opositou e gañou antes de ter a idade mínima a praza de rexistrador da propiedade. Tomou posesión da praza en 1941 e exerceu como rexistrador en diversas cidades galegas.

Grazas ao matrimonio da súa irmá Carmela Arias con Pedro Barrié de la Maza comezou a traballar na estrutura empresarial do Banco Pastor e mais en concreto na Fundación Barrié, da que foi nomeado vicepresidente como subordinado da súa irmá.

## Vida persoal 
Casou en Santiago de Compostela con Loreto Mosquera Arroyo en 1946. Os seus dous fillos, Xosé María Arias e Vicente Arias Mosquera, seguiron a súa carreira empresarial no banco.

## Galardóns 
* Premio Montero Ríos da Asociación de Xuristas Galegos en Madrid (2002).

## Notas 
## Véxase tamén 
### Bibliografía 
*
Rodrigo Santoro

**Rodrigo Junqueira dos Reis Santoro**, nado o 22 de agosto de 1975 en Petrópolis, Estado do Río de Xaneiro, é un actor brasileiro.

[miniatura|Rodrigo Santoro en [2004.]]
## Filmografía 
## Véxase tamén
Jeremy Davies

**Jeremy Davies**, nado o 8 de outubro de 1969 en Míchigan, é un actor estadounidense de cine e televisión. É coñecido por interpretar a Timothy E. Upham no filme *Saving Private Ryan* e ó físico Daniel Faraday na serie de televisión americana *Lost*.

## Filmografía 
## Véxase tamén
Sonya Walger

**Sonya Walger**, nada o 6 de xuño de 1974 en Londres, é unha actriz inglesa recoñecida internacionalmente por interpretar a Penelope Widmore na serie de televisión da ABC *Lost*, e a Olivia Benford en *FlashForward*.

## Filmografía
* *The Factory* - Shelley (2011)
* *FlashForward* - Olivia Benford (2009-2010)
* *Terminator: The Sarah Connor Chronicles* - Michelle Dixon (5 episodios, 2008)
* *Lost* - Penelope Widmore (11 episodios, 2006-2010)
* *Sweet Nothing in My Ear* (2008) (Televisión) - Joanna Tate
* *Tell Me You Love Me* - Carolyn (10 episodios, 2007)
* *Sleeper Cell* - Axente especial Patrice Serxner (5 episodios, 2005-2006)
* *CSI: NY* - Jane Parsons (10 episodios, 2004-2006)
* *Numb3rs* - Susan Berry (1 episodio, 2006)
* *The Librarian: Quest for the Spear* (2004) (TV) - Nicole Noone
* *Coupling* --- Sally Harper (9 episodios, 2003)
* *The Mind of the Married Man* - Donna Barnes (20 episodios, 2001-2002)
* *The Search for John Gissing* (2001) - Hermana Mary
* ''All the King's Men (1999)* (Televisión) - Lady Frances
* *Dangerfield* - Ana Mogollon Cabrera (1 episodio, 1999)
* *Goodnight Sweetheart* - Flic (3 episodios, 1999)
* *Noah's Ark* (1999) (TV) - Miriam
* *The Vice* - Emma (2 episodios, 1999)
* *Midsomer Murders* - Becky Smith (1 episodio, 1998)
* *Heat of the Sun'' (1998) Miniserie - Hilde van der Vuurst

## Véxase tamén
Emilie de Ravin

**Emilie de Ravin** nada o 27 de decembro de 1981 en Mount Eliza, Victoria é unha actriz australiana. É coñecida polos seus papeis de Tess Harding en *Roswell* e Claire Littleton na serie de televisión estadounidense *Lost*.

## Filmografía 
### Televisión 
## Véxase tamén
Nendo

miniatura|275px|Localización da illa de Nendo.
**Nendo** (ou máis exactamente **Nendö**) é a maior e máis importante das Illas Santa Cruz, en Temotu, provincia das Illas Salomón. A illa tamén é coñecida polos nomes de **Santa Cruz**, **Ndeni**, **Nitendi** ou **Ndende**. O nome de Santa Cruz foille dado polo  explorador español Álvaro de Mendaña quen na súa segunda viaxe ás Salomón en 1595 intentou fundar unha colonia nestas illas. Mais Mendaña fracasou na súa empresa e morreu na mesma illa de Nendö.

## Xeografía 
A illa localízase a 10°25'12" Sur de latitude e 165°30' Leste de lonxitud. Ten 40&nbsp;km de longo e 22&nbsp;km de largo, ocupando unha superficie de 505,5&nbsp;km². A súa superficie é de 505´5&nbsp;km². O punto máis elevado da illa ten unha altitude de 549 metros sobre o nivel do mar.

A tan só un quilómetro de distancia atópanse as pequenas illas de Malo ou Tömotu Neo ao noroeste e  Nibanga ou Tömotu Noi ao sueste.

Lata, que se atopa na parte noroeste da illa, é a principal cidade e a capital provincial.

## Poboación e idiomas 
A poboación no 2007 rondaba os 5.000 individuos, e etnicamente divídense en melanesios e papúas orientais.
A maioría dos indíxenas son falantes do Natügu, pero tamén hai uns 200 falantes do Nanggu (ambas membros da familia Linguas Reef - Santa Cruz). Falantes doutras linguas da provincia de Temotu tamén están presentes, por exemplo, as outras linguas Reef - Santa Cruz o Äiwoo, a lingua das Illas Periféricas Polinesias e a Vaeakau-Taumako.

## Notas
## Véxase tamén
### Bibliografía
### Outros artigos
### Ligazóns externas
*A Nendo folktale collected and translated by Robert Viking O'Brien from Marvels & Tales: Journal of Fairy-Tale Studies
* Google Maps
Maggie Grace

**Margaret Grace Denig**, nada o 21 de setembro de 1983 en Worthington, é unha actriz estadounidense. É coñecida polo seu papel de Shannon Rutherford na serie de televisión estadounidense *Lost*.

## Filmografía 
## Véxase tamén
Malcolm David Kelley

**Malcolm David Kelley**, nado o 12 de maio de 1992 en Bellflower (California), é un actor estadounidense. Interpretou o papel protagonista de Lil' Saint no filme *You Got Served* (2004), pero é máis coñecido polo seu papel de Walt Lloyd na serie de televisión *Lost*. Tamén fixo aparicións en *Judging Amy*, *Law & Order: Special Victims Unit* e *My Name Is Earl*.

## Filmografía 
### Cinema 
* *No Warning* (2009) - Tico
* *The Kings of Appletown* (2008) - Cliff
* *Mississippi Damned* (2009) - Sammy
* *You Got Served* (2004) - Li'l Saint
* *Antwone Fisher* (2002) - Antwone Fisher
 
### Televisión 
* *Saving Grace* (3 episodios, 2007-2009) - Benjamin Cooley
* *Lost* (32 episodios, 2004-2009) - Walt Lloyd
* *Law & Order: Special Victims Unit* (1 episodio, 2006) - Nathan Phelps
* *My Name Is Earl* (1 episodio, 2006) - Alby
* *Knights of the South Bronx* (2005) - Jimmy Washington
* *Eve* (1 episodio, 2004) - Martin
* *Judging Amy* (1 episodio, 2002) - Rudy Spruell
* *Girlfriends* (1 episodio, 2002) - Malcolm
* *Malcolm in the Middle* (1 episodio, 2001)
* *For Your Love* (1 episodio, 1998)

## Véxase tamén
Sukhothai

miniatura|250px|Vista das ruínas da cidade histórica.**Sukhothai** (en tai สุโขทัย) é unha pequena cidade situada nas provincias de Kamphaeng Phet e Sukhothai, en Tailandia, capital da provincia homónima. Atópase a unha distancia de 427 km ao norte de Bangkok, a beiras do río Yom, un tributario do Chao Phraya. A súa poboación é duns 37.000 habitantes. 
A cidade actual áchase 12 quilómetros ao leste da antiga cidade, a que fora a capital do primeiro reino coñecido da rexión tailandesa, o chamado reino de Sukhothai. De aí que a miúdo se fale de Nova Sukhothai, pola cidade moderna, e da cidade histórica de Sukhothai, pola antiga cidade.

A Vella Sukhothai foi declarada Patrimonio da Humanidade pola Unesco no ano 1991, xunto a unha serie de cidades asociadas:

Véxase tamén
Yunjin Kim

**Yunjin Kim** (en ), nada o 7 de novembro de 1973 en Seúl, é unha actriz surcoreana de cine e de teatro. É coñecida polo seu papel de Sun-Hwa Kwon na serie de televisión estadounidense *Lost*.

## Filmografía 
### Filmes 
### Televisión 
## Véxase tamén 
### Ligazóns externas 
*Ficha na IMDb
Max Gómez

**Max Gómez** (Barcelona, 1982) é un batería de jazz. Moi activo no mundo do jazz galego, estudou en Cangas, Santiago e Pontevedra. Ten gravado con Virxilio da Silva e Xacobe Martínez Antelo e tocado con Pablo Castaño e Míchel González.

### Discografía 
* *SPJ Tributo a Charlie Parker* SPJ Group & João Guimarães, (Free Code Jazz Records, 2006)
* *106 Underground Street* S.O.S. Trío (Free Code Jazz Records, 2006)
**Isto é Jazz* Xacobe Martínez Antelo Quinteto (Free Code Jazz Records, 2006)
Ken Leung

**Kenneth "Ken" Leung**, nado o 21 de xaneiro de 1970 en Nova York, é un actor estadounidense. É coñecido polo seu papel de Miles Straume na serie de televisión estadounidense *Lost* e polas súas aparicións nos filmes *Shanghai Kiss*, *Hora punta*, *X-Men: The Last Stand* e *Saw*.

## Filmografía 
### Televisión 
## Véxase tamén 
### Ligazóns externas 
*Ficha na IMDb
Utupua

**Utupua** é unha illa das Illas Santa Cruz, situada 66&nbsp;km ao sueste do grupo principal das Illas, entre Vanikolo e Santa Cruz. Pertence administrativamente á provincia de Temotu, nas Illas Salomón.

Utupua é unha illa elevada rodeada dun arrecife de coral. Ten unha área de 69&nbsp;km² e o seu punto máis alto é de 380 m.

Utupua posuía unha poboación de 848 habitantes en 1999, esparexida en pequenas poboacións. As principais poboacións da illa son Avita, Malombo, Tanimbili, Apakho e Nembao.

## Véxase tamén
*Información sobre Utupua
Joost van der Westhuizen

**Joost van der Westhuizen**, nado o 20 de febreiro de 1971 en Pretoria (Suráfrica) e finado o 6 de febreiro de 2017 en Xohanesburgo, foi un xogador de rugby que xogaba na posición de medio de melé. Ó longo da súa carreira defendeu as cores dos Blue Bulls na Currie Cup, dos Bulls no torneo Super Rugby e dos Springboks.

Foi un dos mellores e máis carismáticos xogadores de rugby da historia na súa posición, ben coñecido pola súa velocidade á hora de atacar e a súa ferocidade cando tiña que defender. Levou a capitanía da súa selección dende 1999. Retirado en 2003, ó ano seguinte asinou un contrato para comentar encontros de rugby na canle de televisión surafricana SuperSport. Xa en 2007 foi incluído no *International Rugby Hall of Fame*, e no *IRB Hall of Fame* en 2009.

## Récords 
No momento da súa retirada, Joost vd Westhuizen era o xogador con máis encontros internacionais (89) e máis ensaios anotados (38) da historia da Selección de rugby de Suráfrica, coa cal acadou a vitoria na Copa do Mundo de Rugby 1995. O seu récord de encontros internacionais foi superado por Percy Montgomery na Copa do Mundo de Rugby 2007, e mantivo a súa condición de máximo anotador de ensaios ata a Copa do Mundo de Rugby 2011, sendo adiantado por Bryan Habana.
## Palmarés 
## Enfermidade 
O 12 de maio de 2011 fíxose público que Joost van der Westhuizen tiña ELA, unha enfermidade dexenerativa de tipo neuromuscular pola cal unhas células do sistema nervioso diminúen pouco a pouco o seu funcionamento e morren, desencadeando unha parálise muscular que provoca a morte. Nunha conversa con xornalistas da revista *The Beeld*, Jody Pearl (o seu médico) dixo que Joost van der Westhuizen tiña un 80% de posibilidades de vivir entre 2 e 5 anos.

## Véxase tamén 
### Outros artigos 
* Selección de rugby de Suráfrica: 89 encontros
* Bulls
* Blue Bulls
* Copa do Mundo de Rugby 1995
### Ligazóns externas 
* *Rugby Hall of Fame* 
* SARugby.co.za 
* Sporting-Heroes 1 2 3 4
Henry Ian Cusick

**Henry Ian Cusick** nado o 17 de abril de 1967 é un actor peruano-escocés de cine, televisión e teatro.

## Traxectoria 
É coñecido principalmente polo seu papel de Desmond Hume na serie de televisión estadounidense *Lost*.

## Filmografía 
### Televisión 
## Notas
Xan Campos

**Xan Campos**, nado en Cangas en 1987 é un pianista galego de jazz.

## Traxectoria 
Estudou no conservatorio da súa cidade natal e comezou a tocar jazz co Seminario Permanente de Jazz de Pontevedra. É líder e pianista do trío Xan Campos Trío . Ao rematar os seus estudos de Grao Profesional de piano clásico estudou o Grao Superior de jazz no Musikene de Donostia e cursou o European Jazz Master.

## Discografía 
### Como líder 
* *Ida e volta* (Free Code, 2007) con Hugo Astudillo, Enrique Oliver, Iago Fernández e Matt Brewer.
* *Orixe Cero* (Free Code, 2011) con Horacio García e Iago Fernández.
* Ectropía (Free Code, 2014) con Horacio García e Iago Fernández.
* *E.S.D.* (Free Code, 2016) con Virxilio Da Silva, Iago Fernández e Wilfried Wilde.
* Realismo (Free Code, 2020) con Horacio García e Iago Fernández.

### Outros 
* *Caminos, *Dani Juárez* &nbsp;(Free Code Jazz Records, 2014)
* *Alchemist, *Paco Charlín* (Free Code Jazz Records, 2014)
* *Burbuja, *Iñaki Rodríguez* (Errabal, 2013)
* *Agromando, *Iago Fernández&nbsp;*(Free Code Jazz Records, 2011) 
* *Odysseia, *Virxilio Da Silva''*&nbsp;(Free Code Jazz Records, 2008)
* *Canjazz Reunion*. Marcus Strickland (saxo), Lage Lund (guitarra), José Ferro (baixo), Iago Fernández (batería)(Free Code Jazz Records, 2008)
* *Visions. *Paco Charlín (contrabaixo), Walter Smith III (saxo tenor), Virxilio Da Silva (guitarra), Xan Campos (piano), Johnathan Blake (batería) Free Code Jazz Records 2007)*

## Notas 
## Véxase tamén 
### Ligazóns externas 
* Web oficial
Talosa

200px|miniatura|dereita|Fórmula cíclica da β-D-talopiranosa. 200px|miniatura|dereita|Fórmula lineal da talosa.
A **talosa** é un monosacárido de seis átomos de carbono (hexosa) cun grupo aldehido (aldosa), polo que pertence ao grupo das aldohexosas.  A D-talosa encóntrase en pequenas cantidades na natureza como un compoñente do antibiótico higromicina B, producido pola bacteria *Streptomyces hygroscopicus*.

É un monosacárido soluble en auga e lixeiramente soluble en metanol.

O ácido N-acetiltalosaminurónico é un derivado da talosa que forma parte do pseudopeptidoglicano da parede celular dalgunhas arqueas.

## Isómeros 
A talosa é un epímero no carbono 2 da galactosa.
En disolución acuosa a forma tautómera predominante é a α-D-talopiranosa (40%)

## Notas 
## Véxase tamén 
### Outros artigos 
* Hexosa.
* Aldosa.

### Ligazóns externas 
*  441035 D-Talose NCBI database
*  90173 L-Talose NCBI database
*  COMPOUND: C06467 D-Talose www.Genome.net
Canco López

**Canco López**, nado en Sarria (Galiza) en 1964 é un compositor, organista, clavecinista e director de orquestra galego.

## Traxectoria 
Canco López naceu en Sarria (Lugo), onde iniciou os seus estudos musicais, pasando posteriormente polos Conservatorios de Santiago de Compostela, Lugo e Madrid, estudando órgano e clave con Anselmo Serna e Genoveva Gálvez respectivamente. En 1986 coñeceu a Francisco Guerrero, de quen recibiu clases de composición, integrándose no seu círculo de alumnos.

Recibiu axudas da Xunta de Galicia en diversas ocasións e en 1990-91 se trasladou a unha Residencia de Estudantes cunha bolsa de estudos do Concello de Madrid, onde escribiu *Suite Vollard* para 11 grupos instrumentais e *Apotelésmata* para 2 óboes, 3 clarinetes e 2 trombóns.

En 1988 estreou *Yen (Contrapunctus)*, para frauta, óboe e piano, no Auditorio do Real Conservatorio Superior de Música de Madrid. En 1989 *Sigot*, para 3 percusionistas, tuba e recitador; e sete anos máis tarde, en 1996 no Centro de Arte Contemporánea de Santiago de Compostela, *Amiat I* e *Amiat II* para trío de corda.

En 1999 estreou *Canzona Prima para Clarinete solo* no Teatro Central de Sevilla, e en xuño do 2002 no Palacio de Lozoya de Segovia. No 2003 no Museo Nacional Centro de Arte Raíña Sofia estreou *Senum C* para electrónica, e en febreiro do 2004 no Auditorio Nacional de Madrid estreouse *Semel* para orquestra de corda.

A súa música foi interpretada pola orquestra Camerata del Prado, ademais de músicos como Sebastián Mariné, Iván Solano, David Quiggle, Ben Kreith, Jean Pierre Dupuy, Julián Elvira, Jorge Montes e Elsa Ferrer entre outros.

Atraído pola interpretación musical asistiu a cursos de música antiga e contemporánea. Pertence a varios grupos e en 1991 creou Ars Combinatoria (Taller de Interpretación Musical) coa pretensión de interpretar e dirixir músicas de tódolos tempos. Froito do traballo con Ars Combinatoria, no 2007 creou un taller artístico-educativo-musical onde naceu a Nova Orquestra Galega das Artes (NOGA), que foi un proxecto pedagóxico de Ars Combinatoria.

Actualmente é membro de *Rigel* (Departamento de Investigación para as Músicas Complexas), froito dunha estraña unión entre músicos e enxeñeiros, que fundou e dirixiu Francisco Guerrero.

## Véxase tamén 
### Ligazóns externas 
* Información de Canco López en www.musicartes.es